13. NŪDARBEIBA
Kas byus ar religejom?
1. Voi vysys religejis ir lobys?
Lobi cylvāki ir vysuos religejuos. Dīvs redz taidus cylvākus, i jam nav vysleidza, kas ar jim nūteik. Par nūžālu religejis bīži viņ teik izmontuotys nalīteigim mierkim. (2. Korintīšim 4:3, 4; 11:13–15.) Pa laikam sajamam zinis par vysaidu religeju saisteibu ar terorismu, genocidu, karim i bārnu ļaunpruoteigu izmontuošonu. Dīvbijeigus cylvākus tys cīši apbādynoj. Izlosi Mateusa 24:3–5, 11, 12.
Patīsuo religeja gūdynoj Dīvu, a vyltus religejis jam saguodoj nagūdu. Tuos vuica uzskotus, kas nasaskaņ ar Bībeli, pīmāram, napareizys muoceibys par Dīvu i myrušū stuovūkli. Tok Jehova gryb, lai cylvāki zynuotu patīseibu par jū. Izlosi Ecēhiēla 18:4; 1. Timotejam 2:3–5.
2. Kas byus ar religejom nuokūtnē?
Dīvu navar apmuoneit – jam napateik religejis, kuru pīkritieji apgolvoj, ka mīļoj jū, a eistineibā mīļoj Satana pasauli. (Jākuba 4:4.) Dīva Rokstūs vysys vyltus religejis ir nūsauktys par ”Lelū Babilonu”. Babilona beja tei senuo piļsāta, kurā piec Noasa plyudim suocēs vyltus religeja. Dreiž Dīvs iznycynuos vysys vyltus religejis, kas muonej i nūmuoc cylvākus. Izlosi Apokalipsis 17:1, 2, 5, 16, 17; 18:8.
Jehova nav aizmierss gūdpruoteigus cylvākus, kas ir vyltus religejuos. Jis tūs apvīnoj i vuica jim patīseibu. Izlosi Mihas 4:2, 5.
3. Kū dareit tim, kuri nu sirds gryb kolpuot Dīvam?
Jehovam ir duorgi cylvāki, kas augstu viertej tū, kas ir patīss i lobs. Jis aicynoj taidus cylvākus īt prūm nu vyltus religejom. Tī, kas mīļoj Dīvu, ir gotovi maineitīs, deļtuo ka gryb byut jam pateikami. Izlosi Apokalipsis 18:4.
Kod pyrmajā godsymtā gūdpruoteigi cylvāki dzierdēja lobū viesti, kū sludynuoja apustuli, jī ar prīku tū pījēme. Jī nu Jehovys vuicejuos jaunu, lobuoku dzeivis ceļu, kam ir jāga i kas dūd cereibu. Itī cylvāki paruodeja mums lobu pīmāru. Jī pījēme lobū viesti i par golvonū sovā dzeivē padareja Jehovys grybys piļdeišonu. Izlosi 1. Tessalonikīšim 1:8, 9; 2:13.
Jehova ar lobu pruotu pījam sovu kolpu saimē vysus, kas aizīt nu vyltus religejom. Jo pījimsi Jehovys sirsneigū uzaicynuojumu, tu izveiduosi draudzeibu ar Dīvu, atrassi lobus draugus ticeibys bīdru vydā i sajimsi myužeigu dzeivi. Izlosi Marka 10:29, 30; 2. Korintīšim 6:17, 18.
4. Kai Dīvs saguoduos prīku i atvīglynuojumu vysā pasaulī?
Dreiž vyltus religejis sajims struopi, i tei ir loba viests. Vyltus religeju gols dūs atvīglynuojumu vysā pasaulī. Tuos nikod vaira namuoneis i nasaškeļs ciļvēci. Vysi vīnuoti pīlyugs vīneigū eistū Dīvu. Izlosi Apokalipsis 18:20, 21; 21:3, 4.
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn